

## S P R Á V A

## O VÝCHOVNO – VZDELÁVACEJ ČINNOSTI,

## JEJ VÝSLEDKOCH A PODMIENKACH

## ZÁKLADNEJ UMELECKEJ ŠKOLY V POPRADE

## V ŠKOLSKOM ROKU 2021 /2022

### ***Predkladá: Mgr. Katarína Kočišová, DiS. art., riaditeľka školy***

***SPRÁVA O VÝCHOVNO - VZDELÁVACEJ ČINNOSTI,***

***JEJ VÝSLEDKOCH A PODMIENKACH***

***ZÁKLADNEJ UMELECKEJ ŠKOLY V POPRADE***

***V ŠKOLSKOM ROKU 2021 /2022***

1. **ÚDAJE O ŠKOLE**
   * **Názov školy:** Základná umelecká škola
   * **Adresa školy:** Ul. Štefánikova 99/72, 058 01 POPRAD

**Elokované pracovisko 1 –** Francisciho ul. 910/8, 058 01 POPRAD

**Elokované pracovisko 2 –** Life Academy, Rovná 597/15, 058 01 POPRAD

**Elokované pracovisko 3 –** ZŠ s MŠ V. A. Scherfela, Fraňa Kráľa 2086/2

058 01 POPRAD

**Elokované pracovisko 4** – ZŠ s MŠ Tajovského ul. 2764/17, 058 01 POPRAD

* + **Telefón: +**421 (0)52/7722040, **mobil:** 0910 890 447, -448, -449
  + **Webové sídlo:** [**www.zuspoprad.sk**](http://www.zuspoprad.sk)
  + **Elektronická pošta:** [**kocisova@zuspoprad.sk**](mailto:kocisova@zuspoprad.sk)**,** [**dankova@zuspoprad.sk**](mailto:dankova@zuspoprad.sk)
  + **Vedúci zamestnanci školy**
* Mgr. Katarína Kočišová, DiS. art., riaditeľka školy
* Mgr. Perla Danková, DiS. art., zástupkyňa riaditeľky
  + **Rada školy**
* Mgr. Gabriela Leštachová Rošková - predseda - zástupca pedagogických zamestnancov
* Jozef Solus – podpredseda - zástupca pedagogických zamestnancov
* Lýdia Meltzerová – zapisovateľka - zástupca nepedagogických zamestnancov
* Ing. Marián Barilla – zástupca rodičov
* Mária Hujsiová - zástupca rodičov
* Ing. Martin Rečičár - zástupca rodičov
* Mgr. Vladimír Tobis - zástupca rodičov
* Ing. Ondrej Kavka – zástupca zriaďovateľa
* PaedDr. Anna Ondrušeková – zástupca zriaďovateľa
* PaedDr. Mária Vojtaššáková - zástupca zriaďovateľa
* Mgr. Igor Wzoš – zástupca zriaďovateľa

1. **ÚDAJE O ZRIAĎOVATEĽOVI**

* **Názov:** Mesto Poprad
* **Sídlo:** Nábrežie Jána Pavla II. 2802/3, Poprad
* **Webové sídlo:** [www.poprad.sk](http://www.poprad.sk)
* **Telefónne číslo:** +421/(0)52/7167111
* **Elektronická pošta:** [podatelna@msupoprad.sk](mailto:podatelna@msupoprad.sk)

1. **INFORMÁCIA O ČINNOSTI RADY ŠKOLY A  O ČINNOSTI PORADNÝCH ORGÁNOV RIADITEĽA**

* **Rada školy**

Rada školy pracovala od svojho ustanovujúceho zasadnutia v nezmenenom zložení, členovia aj funkcie zostali počas školského roka v platnosti.

15. 10. 2022 - prvé zasadnutie v školskom roku 2021/2022 sa zaoberalo hlavne Správou o výchovno-vzdelávacej činnosti školy za školský rok 2020/2021. Správa bola odporučená zriaďovateľovi na schválenie. Na zasadnutí bol prerokovaný tiež koncepčný zámer rozvoja školy na príslušný školský rok, organizačné, personálne a materiálno-technické zabezpečenie vyučovacieho procesu.

22. februára 2022 – druhé zasadnutie rady školy - oboznámenie s prideleným rozpočtom na rok 2022 a so správou o čerpaní rozpočtu za rok 2021. Riaditeľka školy podala stručnú správu o prebiehajúcom školskom roku a o zabezpečení vyučovania podľa platného Školského semaforu. Prerokovala tiež zabezpečenie prípravy osláv 70. výročia vzniku školy.

* **Poradné orgány riaditeľa školy a ich činnosť**

Hlavným poradným orgánom riaditeľa školy je pedagogická rada, ktorá sa riadila plánom zasadnutí a rokovala prezenčne, alebo online formou. Počas školského roka sa konalo 6 zasadnutí pedagogickej rady.

* **Pedagogická rada**
* **02. 09. 2021** – slávnostné zasadnutie PR sa konalo prezenčnou formou a obsahom bolo privítanie nových zamestnancov a oboznámenie s personálnym, priestorovým a materiálno-technickým zabezpečením vyučovacieho procesu, s organizáciou školského roka a plánom úloh na príslušný školský rok. Súčasťou rokovania bolo oboznámenie zamestnancov s najdôležitejšími legislatívnymi normami a vnútroškolskými predpismi, ktorými sa majú zamestnanci a žiaci riadiť.
* **09. 11. 2021** – rokovanie prezenčné, hlavným bodom boli pokyny pred prechodom na dištančnú formu podľa podmienok Školského semaforu (od 09. 11. 2021) a hodnotenie za 1. štvrťrok. Hodnotenie sa uskutočnilo za každú triedu písomnou formou na predloženom tlačive, ktoré bolo doručené k 15. 11. 2021 (počty žiakov, prospech, účasť žiakov na vyučovaní, využívané formy a prostriedky, dosiahnuté výsledky a realizované aktivity žiakov, počty žiakov s prerušeným a predčasne ukončeným štúdiom, prijaté opatrenia).
* **25. 01. 2022** – rokovanie online - hodnotenie a klasifikácia za 1. polrok. Riaditeľka školy informovala pedagogickú radu formou súhrnnej správy vychádzajúc z čiastkového hodnotenia jednotlivých tried, ktoré pedagógovia predložili písomnou formou na osobitných tlačivách (informácie o počtoch žiakov študujúcich, s prerušeným, alebo predčasne ukončeným štúdiom, údaje o prospechu, účasti na vyučovaní, metódach a formách vyučovania, o dosiahnutých výsledkoch a absolvovaných aktivitách a o zistených skutočnostiach rozhodujúcich pre hodnotenie a klasifikáciu a návrhy opatrení). Pedagogická rada zobrala na vedomie správu riaditeľky školy a prijala uznesenie o navrhnutých opatreniach a o spôsobe hodnotenia a klasifikácie za 1. polrok.
* **05. 04. 2022** – rokovanie prezenčne - hodnotenie za 3. štvrťrok. Pedagogická rada prerokovala a vyhodnotila uplynulé obdobie, prechod na dištančné vyučovanie a znovuobnovenie prezenčnej formy. Pedagógovia písomnou formou odovzdali údaje o počtoch žiakov, o prospechu, účasti na vyučovaní, výsledkoch prijímacích skúšok na školy s umeleckým zameraním, o príprave absolventov na ukončovanie štúdia a o prijatých opatreniach.
* **22. 06. 2022** - rokovanie prezenčne, záverečné hodnotenie a klasifikácia. Pedagogická rada prerokovala hodnotenie v jednotlivých triedach, zobrala na vedomie predložené správy jednotlivých tried a schválila uznesenie o hodnotení a klasifikácii za 2. polrok. Pedagógovia predložili svoje správy písomne na formulári, v ktorom bol priestor na komplexné zhodnotenie práce žiakov a dosiahnutých výsledkov.
* **30. 06. 2022** – slávnostné zasadnutie pedagogickej rady spojené s ukončením školského roka, vyhodnotením výchovno-vzdelávacej činnosti školy a poďakovanie zamestnancom za dosiahnuté výsledky, za úspešný priebeh osláv 70. výročia školy a za celoročnú prácu.

Okrem hodnotiacich a slávnostných zasadnutí sa pedagogická rada schádzala pravidelne na pracovných poradách, na ktorých sa priebežne riešili prevádzkové problémy súvisiace so zabezpečením úloh a aktivít z plánu školy, ako aj operatívnymi úlohami, zabezpečením dištančného vyučovania, s hygienickými opatreniami, legislatívou a pracovno-právnymi otázkami a bežnými organizačnými záležitosťami.

* **Metodické orgány školy – predmetové komisie**

Poradným orgánom riaditeľa školy v metodickej a vzdelávacej oblasti, ako aj v oblasti materiálno-technického zabezpečenia vyučovacieho procesu sú predmetové komisie.

Sú rozdelené podľa odborov a nástrojových oddelení a majú najmenej troch členov:

* PK oddelenia klávesových nástrojov – predseda: Mgr. Eva Karhútová, DiS. art.
* PK oddelenia dychových nástrojov – predseda: Mgr. art. Tomáš Kvasnica
* PK oddelenia sláčikových nástrojov – predseda: Mgr. art. Terézia Novotná
* PK oddelenia strunových nástrojov – predseda: Mgr. Pavol Hučko,
* PK speváckeho oddelenia – predseda: Darina Šurinová, DiS. art.
* PK oddelenia hudobnej náuky - predseda: Mgr. G. Leštachová Rošková, DiS. art. (počas PN zast. Mgr. V. Endreszová)
* PK výtvarného odboru- predseda: Mgr. Eva Oravcová,
* PK tanečného odboru – predseda: Mgr. Jozef Solus
* PK literárno-dramatického odboru – predseda: Mgr. Zuzana Krupková

Počas školského roka každá predmetová komisia zasadala najmenej trikrát a operatívne podľa potreby. Náplňou úvodných rokovaní bolo určenie komisií, voľba predsedov, návrhy do plánu činností PK, zadelenie žiakov do tried a skupín, návrhy pre vedenie školy na zlepšenie výchovno-vyučovacieho procesu, požiadavky na materiálno-technické zabezpečenie v jednotlivých odboroch a oddeleniach. V období ukončovania 2. polroka sa rokovania PK zamerali na metodické problémy, výmenu skúseností a prax. Prerokovali sa možnosti účasti na súťažiach a mimoškolských aktivitách, ako aj príprava a realizácia podujatí školy. Záverečné zasadnutia sa zamerali na vyhodnotenie činností a výsledkov jednotlivých odborov a oddelení za školský rok 2021/2022, vyhodnotenie absolventských skúšok a podujatí, komisionálnych skúšok, prijímacích skúšok, predbežné rozdelenie prijatých žiakov a prerokovanie úväzkov, príprava podkladov na záverečnú klasifikáciu a hodnotenie výsledkov školy.

* **Umelecká rada**

Členmi umeleckej rady sú vedúci predmetových komisií a riaditeľkou školy prizvaní členovia, ktorí rokovali v hodnotenom školskom roku najmä o príprave podujatí spojených s oslavami 70. výročia vzniku školy.

1. **ÚDAJE O POČTE ŽIAKOV**

Na základe zápisu na školský rok 2021/22 bolo k 15. 9. 2021 v štúdiu všetkých odborov  ZUŠ evidovaných 914 žiakov.

|  |  |
| --- | --- |
| Odbor | Počet žiakov evidovaných v ZUŠ  k 15. 9. 2021 |
| Hudobný | 430 |
| Výtvarný | 306 |
| Literárno – dramatický | 49 |
| Tanečný | 129 |
| **Spolu** | **914** |

Na základe vykonaných prijímacích talentových skúšok a zápisu na rok 2022/23 bolo k 31. 08. 2022 do štúdia v ZUŠ prijatých celkom 258 nových žiakov.

|  |  |
| --- | --- |
| Odbor | Počet žiakov zapísaných na štúdium  k 15. 09. 2022 |
| Hudobný | 93 |
| Výtvarný | 91 |
| Literárno-dramatický | 17 |
| Tanečný | 57 |
| **Spolu** | **258** |

* **Údaje o absolventoch**

|  |  |  |  |  |  |
| --- | --- | --- | --- | --- | --- |
| Odbor | 1.časť prvého stupňa | 2.časť prvého stupňa | II. stupeň | Štúdium pre dospelých | Spolu |
| Hudobný | 56 | 21 | 7 | 0 | **84** |
| Výtvarný | 23 | 21 | 4 | 1 | **49** |
| Literárno- dramat. | 4 | 5 | 0 | 0 | **9** |
| Tanečný | 12 | 10 | 0 | 0 | **22** |
| **Spolu** | **95** | **57** | **11** | **1** | **164** |

* **Údaje o žiakoch prijatých na školy s talentovými skúškami s umeleckým zameraním**

**HUDOBNÝ ODBOR**

* **Matej Štrbák –** Konzervatórium Košice – odbor hra na bicích nástrojoch (tr. uč. T. Kvasnica)
* **Ľubomír Ferencko –** KU Ružomberok, Pedagogická fakulta**,** katedra hudby – odbor hra na organe (tr. uč. P. Čapó)
* **Lýdia Krpelanová –** Univerzita Konštantína filozofa Nitra, Pedagogická fakulta – odbor hudobná výchova (tr. uč. P. Čapó)
* **Samuel Jonás –** Stredná pedagogická škola v Levoči(tr. uč. B. Házerová)
* **Nikola Štefánikova –** Stredná pedagogická škola v Levoči (tr. uč. B. Házerová)

**VÝTVARNÝ ODBOR**

* **Filp Čech –** STU Bratislava – odbor architektúra (tr. uč. B. Dunajová),
* **Ivana Mlynárová –** VŠVU Bratislava – odbor fotografia (tr. uč. B. Dunajová)
* **Sára Ilavská –** SŠUP Košice – odbor grafický dizajn (tr. uč. B. Dunajová)
* **Diana Kostková –** Škola umeleckého priemyslu Kežmarok (tr. uč. V. Károlyiová
* **Petra Mordavská –** Škola umeleckého priemyslu Kežmarok (tr. uč. V. Károlyiová
* **Sabína Salátová –** Škola umeleckého priemyslu Kežmarok (tr. uč. V. Károlyiová
* **Jakub Jozef Július Urban –** ČVUT Praha – odbor architektúra (tr. uč. V. Leštach)
* **Diana Božoňová, Sofia Lacková, Kristína Olšavská –** SPgŠ (tr. uč. A. Fedáková)

1. **ÚDAJE O POČTOCH A PLNENÍ KVALIFIKAČNÉHO PREDPOKLADU PEDAGOGICKÝCH ZAMESTNANCOV**

|  |  |  |
| --- | --- | --- |
| Odbor/oddelenie | Predmet | Meno zamestnanca |
| **HUDOBNÝ ODBOR**  **Oddelenie klávesových nástrojov**  **Oddelenie strunových a sláčikových nástrojov**  **Oddelenie dychových a bicích nástrojov**  **Spevácke oddelenie**  **Hudobno-teoretické**  **oddelenie** | Hra na klavíri  a korepetície  Hra na organe  Hra na akordeóne a Hra na keyboarde  Hra na gitare  Hra na husliach  Hra na violončele  Hra na priečnej flaute  Hra na hoboji a saxofóne  Hra na klarinete a saxofóne  Hra na bicích nástrojoch  Spev a hlasová výchova  Zborový spev  Hudobná náuka a Prípravná hudobná výchova | Miriam Bednárová, DiS. art  PhDr. Lucia Boroňová, PhD, DiS. art.  Bc. Simona Borovská, DiS. art.  Katarína Bočkayová, DiS., art. (zast. od 04. 2022 Mgr. Lucia Hámorová)  Fatima Danišovská, DiS. art.  Mgr. Perla Danková, DiS. art.  Mgr. Valéria Endreszová  Mgr. Elena Haviarová, DiS. art.  Mgr. Eva Karhútová, DiS. art.  Mgr. Katarína Kočišová, DiS. art.  Mgr. Andrea Mašlejová, PhD, Dis. art. (od 01. 01. 2022 na PN a MD)  Mgr. Jana Rajštaterová, DiS. art.  Mgr. Peter Čapó, DiS. art.  Gulia Kovalchik  Mgr. Marián Šabla  Mgr. art. Ján Zeman  Mgr. Zuzana Dudžáková. DiS. art.  Mgr. Bibiána Házerová  Mgr. Pavol Hučko  Ing. Tomáš Hulka, DiS. art.  Ľubomír Chládek, DiS. art.  Mária Radušovská, DiS. art.  Mgr. art. Terézia Novotná  Terézia Mušutová, DiS. art.  Ľubomír Husár, DiS. art.  Mária Radušovská, DiS. art.  Silvia Balogová, DiS. art  Mgr. Gabriela Leštachová Rošková, DiS. art.  (PN – zastupujúci: Bc. Diana Bednárová, DiS. art. a Mgr. Lukáš Kozák)  Mgr. art. Tomáš Kvasnica  Mgr. art. Ján Zeman  Mgr. art. Tomáš Kvasnica  Darina Šurinová, DiS. art.  Dominika Gorecká, DiS. art.  Mgr. Andrea Mašlejová, PhD, DiS. art. (od 01. 01. 2022 na PN)  Mgr. Peter Čapó, DiS. art.  Katarína Bočkayová, Dis. art.  Mgr. Zuzana Krupková  Mgr. Gabriela Leštachová Rošková, DiS. art.  Mgr. Valéria Endreszová  Katarína Bočkayová, Dis. art.  Mgr. Jana Rajštaterová, DiS. art. |
| **VÝTVARNÝ ODBOR** |  | Mgr. Iveta Brejčáková  Bernardína Dunajová  Mgr. art. Anna Fedáková  Mgr. Veronika Károlyiová  Mgr. Vladislav Leštach  Mgr. Eva Oravcová (od 01. 04. 2022 zast. Mgr. Nikola Podolinská) |
| **TANEČNÝ**  **ODBOR** |  | Lívia Baselidesová, DiS. art.  Mgr. Eva Oravcová (od 01. 04. 2022 MD)  Mgr. art. Jozef Solus |
| **LITERÁRNO-DRAMATICKÝ ODBOR** |  | Mgr. Zuzana Krupková  Bc. Michal Novák  Dušan Kubaň (do 14. 03. 2022 †) |

|  |  |  |  |  |  |
| --- | --- | --- | --- | --- | --- |
| Odbor | Pedagogickí  zamestnanci spolu | Kvalifikovaní | Nekvalifik. | 1. atestácia | 2. atestácia |
| Hudobný odbor | 30 | 30 | 0 | 10 | 1 |
| Výtvarný odbor | 6 | 6 | 0 | 5 | 0 |
| Tanečný odbor | 3 | 3 | 0 | 2 | 0 |
| Liter. – dram. od. | 3 | 1 | 2 | 1 | 0 |
| Spolu | 42 | 40 | 2 | 18 | 1 |

* **Vzdelávacie aktivity pedagógov**
* **04. 02. 2022 – aktualizačné vzdelávanie – Aktuálna legislatíva v školskej praxi –** lektor K. Kočišová, absolvovali všetci pedagogickí zamestnanci,
* **27. 03. 2022 – Tanečný kongres Poprad –** organizátor SZTŠ**,** lektor Karina Rubio, Španielsko **–** absolvoval J. Solus,
* **30. 03. 2022 – Metodický seminár k vyučovaniu hudobnej náuky – Prešov –** lektor J. Hudáková Prešovská univerzita**,** absolvovali Z. Krupková a V. Endreszová,
* **22. 04. 2022 - Didaktické aspekty vo vyučovaní hry na akordeóne – Prešov – lektor J. Demjan -** absolvovali G. Kovalchik a M. Šabla
* **24. 04. 2022 – Tanečný kongres Pezinok, -** lektor A. K. Nouri, Nemecko, a M. Bonsignori, Taliansko – absolvoval J. Solus,
* **29. – 30. 04. 2022 – Výtvarné alternatívy – celoslovenský seminár pre pedagógov výtvarnej výchovy, Považská Bystrica –** absolvovala I. Brejčáková
* **06. 05. 2022 – Prešovské dni klasickej gitary –** semináre aworkshopy pre pedagógov – absolvovala B. Házerová so žiakmi (aktívna účasť na workshopoch),
* **12. 05. 2022 – seminár Tvorivá interpretácia starej hudby, ZUŠ Kežmarok –** lektor P. Guľas, absolvovala F. Danišovská,
* **22. – 24. 06. 2022 – vzdelávacie semináre v rámci celoslovenskej súťaže Hviezdoslavov Kubín – Dolný Kubín –** absolvovala Z. Krupková
* **Gitarový festival J. K. Mertza – Bratislava –** semináre, workshopy a koncerty – 1. časť programu inovačného vzdelávania prezenčne – absolvovali T. Hulka, P. Hučko a Z. Dudžáková

1. **ÚDAJE O  AKTIVITÁCH A  PREZENTÁCII ŠKOLY NA VEREJNOSTI**

* **Hudobný odbor**
* **11. 09**. **2021** – koncert Husľového orchestra Tereza a jej deti pod vedením T. Novotnej v Evanjelickom kostole vo Veľkej,
* **15. 09. 2021** – koncert speváckeho zboru Popradčatá po vedením A. Mašlejovej v kultúrnom centre Villa Cubach v Spišskom Bystrom,
* **12. 03. 2022 –** Koncert za mier - Husľový orchester Tereza a jej deti pod vedením T. Novotnej v Konkatedrále Sedembolestnej Matky v Poprade.
* **16. 03. 2022** – verejný žiacky koncert (dramaturgia P. Danková, Ľ. Husár),
* **31. 03. 2022** – koncert žiakov speváckej triedy D. Šurinovej,
* **06**. **04. 2022** – verejný žiacky koncert (dramaturgia B. Házerová, T. Hulka),
* **07. 04. 2022** – koncert žiakov gitarovej triedy P. Hučka,
* **08. 04. 2022** – koncert žiakov klavírnej triedy E. Karhútovej,
* **12. 04. 2022** – koncert žiakov gitarovej a violončelovej triedy M. Radušovskej,
* **27. 04. 2022** – verejný žiacky koncert (dramaturgia G. Kovalchik, J. Zeman)
* **04**. **05. 2022** – verejný žiacky koncert (dramaturgia M. Radušovská),
* **10. 05. 2022** – koncert žiakov klavírnych tried P. Dankovej a K. Kočišovej,
* **11. 05. 2022** – koncert žiakov klavírnej triedy J. Rajštaterovej a speváckeho zboru Hviezdička,
* **12. 05. 2022** – koncert organovej a klavírnej triedy P. Čapó a speváckeho zboru Popradčatá,
* **18. 05. 2022** – Rodinný koncert (príprava a dramaturgia E. Karhútová,
* **25. 05. 2022** – spojený koncert žiakov klavírnych tried E. Haviarovej, M. Bednárovej a V. Endreszovej,
* **26. 05. 2022** - koncert žiakov gitarovej triedy Z. Dudžákovej,
* **28. 05. 2022** - koncert žiakov klavírnej triedy L. Boroňovej,
* **30**. **05. 2022** – koncert žiakov gitarovej triedy T. Hulku,
* **05. 06. 2022** – koncert Husľového orchestra Tereza a jej deti v rímskokatolíckom kostole v Harichovciach (umelecká a organizačná príprava T. Novotná),
* **10. 06. 2022 – Oslavujte s nami** – slávnostný koncert v Dome kultúry pri príležitosti 70. výročia založenia školy (dramaturgia a réžia P. Danková),
* **11. 06. 2022** – koncert Husľového orchestra Tereza a jej deti v Kostole Najsvätejšej trojice v Spišskej Teplici (umelecká a organizačná príprava T. Novotná),
* **13. a 14. 06. 2022** – výchovné koncert žiakov klavírnej triedy L. Boroňovej na EP vo Veľkej pre žiakov školského klubu,
* **14**. **06. 2022** – koncert žiakov gitarovej triedy P. Hučka,
* **15**. **06. 2022** – slávnostný koncert absolventov hudobného odboru (dramaturgia a príprava E. Karhútová, T. Hulka, K. Kočišová, moderovanie Z. Krupková),
* **17. 06. 2022** – koncert žiakov gitarovej triedy Ľ. Chládeka,
* **17. 06. 2022** – koncert speváckeho zboru Popradčatá a žiakov organovej triedy P. Čapó v Kostole Sv. Egídia v Poprade,
* **21. 06. 2022** – koncert žiakov triedy bicích a dychových nástrojov a súboru M&RI pod vedením T. Kvasnicu,
* **22. 06. 2022** – koncert žiakov flautovej triedy S. Balogovej,
* **23. 06. 2022** - koncert žiakov klavírnych tried S. Pohlodovej a F. Danišovskej,
* **24. 06. 2022** – koncert gitarovej triedy B. Házerovej v lesoparku Kvetnica,
* **28**. **06. 2022** – koncert žiakov klavírnej triedy E. Karhútovej,
* **29. 06. 2022** – koncert žiakov akordeónových tried G. Kovalchik, M. Šablu a žiakov dychových nástrojov a keyboardu J. Zemana,
* **08. 07**. **2022** – Koncert husľového orchestra Tereza a jej deti v Hoteli Morava (umelecká a organizačná príprava T. Novotná),
* **09. 07**. **2022** – Koncert husľového orchestra Tereza a jej deti v rámci projektu Medzinárodného husľového orchestra vo Vysokých Tatrách (organizácia a umelecká príprava T. Novotná).
* **Tanečný odbor**
* **26. 03. 2022** – **Majstrovstvá Slovenska v latinsko-amerických tancoch – Aréna Poprad** - organizácia J. Solus a TK Solus Dance Palace, spoluorganizácia Mesto Poprad, Slovenský zväz tanečného športu a ZUŠ Poprad, prezentácia žiakov tanečného a hudobného odboru školy (T. Hulka),
* **24. 5. 2022 – Symbióza tanca –** tanečné predstavenie pre žiakov základných škôl v Dome kultúry (J. Solus a L. Baselidesová),
* **25. 05. 2022 – Symbióza tanca –** celoškolské tanečné predstavenie pre verejnosť (umelecká a organizačná príprava J. Solus a L. Baselidesová)
* **28.** **06. 2022** – Záverečný tanečný večer – prezentácia žiakov triedy J. Solusa
* **Literárno-dramatický odbor**
* **24. - 25. 05. 2022** – dramatizované moderovanie a dramatické vstupy žiakov LDO v rámci celoškolského tanečného predstavenia (príprava Z. Krupková).
* **16. 06. 2022 –** prezentácia divadelného súboru Šťastlivec v Divotvornej scéne DK (príprava Z. Krupková)
* **Výtvarný odbor**
* **Jesenné melódie –** (október – november 2022 – Dom kultúry) - výstava prác žiakov z ateliérov I. Dunajovej, N. Podolinskej a E. Oravcovej,
* **Naše všeličo –** (január – marec 2022 – Dom kultúry) **-** výstava žiackych prác z ateliéru A. Fedákovej,
* **Naše všeličo 2 –** (apríl – máj 2022) - výstava prác žiakov A. Fedákovej na elokovanom pracovisku ZŠ s MŠ Tajovského ul.
* **4 výstavy –** práce najmenších žiakov I. Brejčákovej inštalované v priestoroch elokovaného pracoviska Life Academy,,
* **Hudba farieb –** (máj – jún 2022 – Dom kultúry)výstava prác žiakov I. Dunajovej, V. Leštacha a N. Podolinskej venovaná oslavám 70. výročia vzniku školy,
* **Farby hudby –** (máj – jún 2022 – podtatranská knižnica v Spišskej sobote) - výstava prác žiakov V. Károlyiovej, A. Fedákovej a I. Brejčákovej venovaná oslavám 70. výročia vzniku školy,
* **Foto-mono-logy –** (máj – jún 2022 – priestory ZUŠ v Dome kultúry) **-** výstava prác I. Mlynárovej a starších žiakov z triedy I. Dunajovej,
* **Absolventi –** (jún – september 2022 **–** foyer Domu kultúry) **-** výstava prác absolventov výtvarného odboru v Dome kultúry.
* **SÚŤAŽE, PREHLIADKY, FESTIVALY**

**Hudobný odbor**

* **Schneiderova Trnava – online celoslovenská klavírna súťaž, Trnava (22. 10. 2021)**
* **Zlaté pásmo a titul Víťazi kategórie – Nela Mašlejová a Ema Lindemanová** – 1. kat. štvorručná hra (ped. A. Mašlejová)
* **Zlaté pásmo – Nela Mašlejová -** 1. kat.sólová hra (ped. A. Mašlejová)
* **Zlaté pásmo – Zuzana Lukačková a Júlia Jonásová –** 1. kat. štvorručná hra (ped. A. Mašlejová)
* **Strieborné pásmo – Žofia Muchová –** 4. kat. sólová hra (ped. A. Mašlejová)
* **Strieborné pásmo –** **Alexandra Barillová** – 5. kat. sólová hra (ped. E. Karhútová)
* **Strieborné pásmo – Ema Lindemanová a Laura Lindemanová –** 3. kat. štvorručná hra (ped. A. Mašlejová)
* **Strieborné pásmo – Žofia Muchová Laura Lindemanová –** 4. kat. štvorručná hra (ped. A. Mašlejová)
* **Bronzové pásmo – Ema Lindemanová** – 3. kat. sólová hra (ped. A. Mašlejová)
* **Borákova Prievidza – celoslovenská súťaž v hre na bicích nástrojoch (21. 04. 2022)**
* **Zlaté pásmo 2. miesto– Sebastián Šmida** – kat. B - hra na melodických bicích nástrojoch
* **Zlaté pásmo 2. miesto - Matej Štrbák** – kat. C - hra na bubon a biciu súpravu
* **Zlaté pásmo 3. miesto - Matej Štrbák** – kat. C - hra na melodických bicích nástrojoch
* **Strieborné pásmo – Alexander Šmondrk** – kat. B - hra na bubon a biciu súpravu
* **Strieborné pásmo – Matej Pavličko** – kat. B - hra na bubon a biciu súpravu
* **Strieborné pásmo – Súbor M&RI –** kat. F – súborová hra
* **Strieborné pásmo – Súbor M&RI –** kat. F – hra na malý bubon a biciu súpravu
* **Bronzové pásmo – Oskár Gerényi –** kat. C – hra na malý bubon a biciu súpravu

(všetci pod ped. vedením T. Kvasnicu).

* **XVIII. Medzinárodná interpretačná súťaž Študentská umelecká činnosť, KU Ružomberok (25. 04. 2022)**
* **2. miesto – Ľubomír Ferencko** – kat. hra na organe 2. kat. (ped. P. Čapó)
* **Banskoštiavnické kladivká – celoslovenská klavírna súťaž (05. 05. 2022)**
* **Cena akadémie umení v B. Bystrici za výnimočný interpretačný výkon – Nela Mašlejová (**ped. A. Mašlejová)
* **Zlaté pásmo – Nela Mašlejová –** sólová hra 2. kat. (ped. A. Mašlejová)
* **Zlaté pásmo – Nela Mašlejová a Ema Lindemanová –** štvorručná hra 1. kat. (ped. A. Mašlejová)
* **Strieborné pásmo – Ema Lindemanová –** sólová hra 3. kat. (ped. A. Mašlejová)
* **Strieborné pásmo – Laura Lindemanová –** sólová hra 5. kat. (ped. A. Mašlejová)
* **III. Celoslovenská gitarová súťaž, Smižany (11. 05. 2022)**
* **Zlaté pásmo 1. miesto a Cena za najlepšiu interpretáciu skladby - Mária Vicianová –** kat. 2 A (ped. B. Házerová)
* **Zlaté pásmo 2. miesto – Nela Mašlejová –** kat. 1 C (ped. B. Házerová)
* **Zlaté pásmo – Ema Matiková –** kat. 2 A (ped. B. Házerová)
* **Zlaté pásmo 2. miesto – Matúš Tudaj –** kat. 2 C (ped. B. Házerová)
* **Zlaté pásmo 3. miesto – Andreas Tobis -**  kat. 2 C (ped. B. Házerová)
* **Strieborné pásmo – Amanda Vagnerová -**  kat. 1 B **(**ped. Z. Dudžáková)
* **Strieborné pásmo – Tomáš Javorský –** kat. 4 A (ped. B. Házerová)
* **Moyzesov slávik – regionálna spevácka súťaž, Prešov (19. 05. 2022)**
* **Zlaté pásmo – Alica Šimková –** kat. C (ped. D. Šurinová)
* **Strieborné pásmo – Terézia Šiklová –** kat. B (ped. D. Šurinová)
* **Rajecká hudobná jar – medzinárodná súťaž, Rajec (19. 05. 2022)**
* **3. miesto – Alexandra Barillová –** IV. kat. (ped. E. Karhútová)
* **VI. Akordeónová celoslovenská súťažná prehliadka umeleckých škôl, Bratislava (19. 05.2022)**
* **Zlaté pásmo – Tamara Šulejová –** I. kat. (ped. G. Kovalchik)
* **IV. Celoslovenská súťažná prehliadka v hre na bicích nástrojoch, Nové Zámky (24. 05. 2022)**
* **Zlaté pásmo – Matej Štrbák –** kat. III.
* **Zlaté pásmo 2.** **miesto – Matej Štrbák** – kat. I/C
* **Strieborné pásmo – Matej Štrbák** – kat. II/C (ped. T. Kvasnica)
* **Diplom za pedagogickú prípravu žiakov – T. Kvasnica**
* **Pianoforte – celoslovenská klavírna súťaž Stará Ľubovňa (26. 05. 2022)**
* **Zlaté pásmo – Karolína Figeľová –** kat. Baby (ped. J. Rajštaterová)
* **Zlaté pásmo – Nela Mašlejová –** 2. kat. (ped. A. Mašlejová)
* **Strieborné pásmo –** **Ema Lindemanová -** 3. kat. (ped. A. Mašlejová)
* **Strieborné pásmo –** **Laura Lindemanová** - 5. kat. (ped. A. Mašlejová)
* **Strieborné pásmo –** **Zuzana Lukačková** - 3. kat. (ped. J. Rajštaterová)
* **Bronzové pásmo – Sarah Kate Stoklasová –** 1. kat. (ped. J. Rajštaterová)
* **Bronzové pásmo –** **Oliver Šimko –** 3. kat. (ped. E. Karhútová)
* **Čestné uznanie –** **Júlia Jonásová -** 3. kat. (ped. J. Rajštaterová)
* **Mladí organisti – celoslovenská súťaž, Námestovo (24. 06. 2022)**
* **2. miesto – Ľubomír Ferencko –** 2. kat. (ped. P. Čapó)

**Tanečný odbor**

* **Majstrovstvá Slovenska v latinsko-amerických tancoch, Aréna Poprad (26. 03. 2022)**
* **Lukáš Košalko, Anna Rejničová**  – 10. miesto kat. Deti (ped. J. Solus)
* **Majstrovstvá Slovenska v štandardných tancoch, Pezinok (23. 04. 2022)**
* **Lukáš Košalko, Anna Rejničová**  – 10. miesto kat. Deti (ped. J. Solus)
* **Dance rose Ružomberok – celoslovenská súťaž (07. 05. 2022)**
* **2. miesto –** choreografia **Návrat**
* **4. miesto -** choreografia **This is me!**

(choreografia a ped. príprava L. Baselidesová)

* **Zlatý kľúčik – celoslovenská súťaž, Nové Zámky (24. 05. 2022)**
* **1. miesto –** choreografia **Návrat**
* **2. miesto –** choreografia **Na dosah**
* **3. miesto –** choreografia **This i sme!**
* **3. miesto –** choreografia **Ďaleko**

(choreografia a ped. príprava L. Baselidesová)

* **Majstrovstvá Slovenska v plesových choreografiách, Žiar nad Hronom (11. 06. 2022)**
* **2. miesto – Kapitánka** – kat. Juniori (choreografia a ped. príprava J. Solus)

**Výtvarný odbor**

* **November 89 a My - výtvarná súťaž študentov, Klub 89 Bratislava**
* **3. miesto – Laura Lauffová –** Retro dizajn - (ped. B. Dunajová)
* **XXII. Žitnoostrovské pastelky – medzinárodná výtvarná súťaž detí predškolského veku, Dunajská streda (09. 11. 2021)**
* **Cena za víťaznú prácu – Valentína Kuchtová**
* **Cena za víťaznú prácu – Ema Michaličková**
* **Vystavená práca – Tobias Štrbka**
* **Cena pre pedagóga za mimoriadne pôsobivú kolekciu prác a pedagogickú prípravu detí – Anna Fedáková**

**(**ped. A. Fedáková)

* **Anjel Vianoc – celoslovenská výtvarná súťaž, Tatranská galéria Poprad (06. 12. 2021)**
* **1. miesto – Margaréta Beňová -** kat. ZUŠ (ped. V. Károlyiová)
* **2. miesto - Júlia Stachová** - kat. ZUŠ (ped. B. Dunajová)
* **3. miesto – Laura Lauffová** - kat. ZUŠ (ped. B. Dunajová)
* **3. miesto** **– Dávid Kapraň, Tamara Čilíková, Linda Turočeová** – kolekcia prác- kat. ZŠ 1. stup. (ped. I. Brejčáková)
* **O deťoch, ktoré šli hľadať rozprávku – celoslovenská súťaž, Piešťany (21. 06. 2022)**
* **1. miesto - Peter Kolárik –** kat. žiaci ZUŠ (ped. V. Károlyiová)
* **Špeciálna cena Mestskej knižnice Piešťany – Soňa Koláriková –** kat. žiaciZUŠ (ped. V. Károlyiová)

**Literárno-dramatický odbor**

* **PAN – celoslovenská súťažná prehliadka pantomímy a pohybového divadla, Liptovský Mikuláš (18. – 22. 05. 2022)**
* **1. miesto –** kat. Dvojice (ped. Z. Krupková)
* **ZÁJAZDY, TVORIVÉ DIELNE, SÚSTREDENIA**

Mimoriadne aktivity školy nad rámec rozvrhov hodín boli zamerané na nácvik a zlepšenie umeleckých zručností, rozvoj tvorivosti a rozšírenie umeleckého rozhľadu žiakov. Súviseli najmä s prípravou na vystúpenia, súťaže a podujatia spojené s oslavou 70. výročia založenia ZUŠ. Niektoré aktivity boli spojené s krúžkovou činnosťou financovanou prostredníctvom vzdelávacích poukazov. V hodnotenom školskom roku sa realizovali podujatia:

* **Zájazd do Štátneho divadla Košice**  – predstavenie Chrobák v hlave (org. príprava Z. Krupková)
* **Natáčanie študentského filmu** – tvorivá dielňa LDO pri participácii na práci **š**tudentov SŠUP v Košiciach – 15. 01. 2022 vo Svite (ped. Z. Krupková),
* **Prešovské dni klasickej gitary** 06. 05. 2022 – účasť na workshopoch a koncertoch (ped. B. Házerová so žiakmi)
* **4 mimoriadne sústredenia súboru M&RI** pod vedením T. Kvasnicu.
* **2 mimoriadne sústredenia sláčikového orchestra** pod vedením P. Dankovej, Ľ. Husára a M. Radušovskej,
* **3 mimoriadne sústredenia akordeónového orchestra** pod vedením M. Šablu a G. Kovalchik,
* **1 mimoškolské sústredenie Husľového orchestra Tereza a jej deti** 20. – 22. 05. 2022 v Hoteli Morava vo Vysokých Tatrách (ped. T. Novotná),
* **2 mimoriadne sústredenia Husľového orchestra Tereza a jej deti** pod vedením T. Novotnej v ZUŠ,
* **Medzinárodný husľový orchester –** 04. – 10. 07. 2022Vysoké Tatry **-** projekt organizovaný T. Novotnou – s účasťou žiakov školy,
* **2 mimoriadne sústredenia speváckeho zboru Popradčatá** pod vedením A. Mašlejovej a P. Čapó,
* **2 výtvarné** **kurzy** pod vedením I. Dunajovej v ateliéroch Domu kultúry,
* **3 výtvarné tvorivé dielne pod vedením I. Brejčákovej**  – tvorba so žiakmi elokovaného pracoviska v Life Academy,
* **3 mimoriadne tanečné sústredenia** na elokovanom pracovisku Francisciho ul. pod vedením L. Baselidesovej,
* **4 mimoriadne tanečné sústredenia**  v priestoroch ZUŠ v Dome kultúry pod vedením J. Solusa.
* **Individuálne tvorivé dielne** v rámci prípravy žiakov hudobného odboru na interpretačné súťaže a vystúpenia.
* **KULTÚRNE PROGRAMY A VYSTÚPENIA**
* **10. 03. 2022** – hudobné vystúpenie na výstave Časorez z tvorby R. Rabatina v Scherfelovom dome v Poprade-Veľkej – ped. a org. príprava B. Házerová,
* **08. 04. 2022 –** hudobné vystúpenie na vernisáži výstavy obrazov J. Kukuru Od stvorenia ku krížu v Tatranskej galérii v Poprade **–** ped. a org. príprava B. Házerová,
* **17. 06. 2022 –** hudobné vystúpenie na výstave absolventov výtvarného odboru v Dome kultúry - ped. a org. príprava M. Radušovská, P. Danková, D. Bednárová,
* **25. 06. 2022 –** tanečné vystúpenie žiakov na podujatí Jánske ohne v obci Hôrka - ped. a org. príprava L. Baselidesová,
* **26. 06. 2022** - tanečné vystúpenie žiakov na podujatí Bodka za školským rokom v areáli ZŠ s MŠ V. A. Scherfela vo Veľkej – rozlúčka s ukrajinskými spolužiakmi - ped. a org. príprava L. Baselidesová,
* **26. 06. 2022** – vystúpenie akordeónového orchestra školy v projekte Keď zaznie 100 harmoník – koncert v Starej Ľubovni tanečné vystúpenie žiakov na podujatí Jánske ohne v obci Hôrka - ped. a org. príprava M. Šabla a G. Kovalchik.

**8. PROJEKTY**

* **Národný projekt „Podpora udržania zamestnanosti v základných umeleckých školách“**

Od septembra do decembra 2021 sme pokračovali v realizácii projektu „Podpora udržania zamestnanosti v základných umeleckých školách“ - pridelené finančné prostriedky z Európskeho sociálneho fondu v rámci operačného programu „Ľudské zdroje.“ Škola získala prostredníctvom Ústredia práce, sociálnych vecí a rodiny SR a Úradu práce, sociálnych vecí a rodiny v Poprade príspevok v celkovej výške 124 500,-€, ktorý využila jednak na vyrovnanie finančných strát zamestnancov v dôsledku dopadov pandémie COVID -19 na rozpočet školy a tiež na zlepšenie a skvalitnenie ich pracovných podmienok.

**9. ÚDAJE O VÝSLEDKOCH INŠPEKČNEJ ČINNOSTI**

V školskom roku 2021/2022 nebola v ZUŠ vykonaná inšpekčná činnosť.

**10. ÚDAJE O PRIESTOROVÝCH A MATERIÁLNO**

**- TECHNICKÝCH PODMIENKACH**

1. **Priestorové vybavenie**

Centrom činnosti školy sú priestory ZUŠ v Dome kultúry:

* škola užíva priestory na 1. a 2. poschodí Domu kultúry s vlastnou koncertnou sálou s kapacitou 100 osôb,
* k dispozícii je 21 učební pre hudobný odbor, 1 učebňa pre literárno-dramatický odbor 3 ateliéry výtvarného odboru a 2 tanečné sály s príslušenstvom (šatňa, sprcha). Doplnkovým priestorom je Divotvorná scéna, ktorej prenájom je dlhodobo dohodnutý so zriaďovateľom pre vyučovanie a prezentácie literárno-dramatického odboru,
* príslušenstvo v objekte: sociálne zariadenia, príručná kuchynka, administratívna miestnosť pre ekonomické oddelenie, sklad, archív, technická miestnosť.

Elokované pracovisko č. 1 – Francisciho ulica:

* k dispozícii je 1 tanečná sála s príslušenstvom (šatňa, sprcha) a 2 učebne výtvarného odboru,
* ďalšie príslušenstvo: 2 sklady, kuchynka a sociálne zariadenia.

Elokované pracovisko č. 2 – Life Academy Rovná 597/15:

- vyučovanie hudobného odboru v triedach školy Life Academy, k tomu 1 malá samostatná učebňa pre individuálne vyučovanie a 1 menší ateliér pre výtvarný odbor, v prípade potreby škola poskytuje priestory vo vlastných učebniach.

Elokované pracovisko č. 3 – ZŠ s MŠ Veľká:

* k dispozícii 1 samostatná učebňa hudobného odboru, 1 samostatná učebňa výtvarného odboru, pre tanečný odbor je k dispozícii učebňa v priestoroch materskej školy s prenosnými zrkadlovými panelmi.

Elokované pracovisko č. 4 – ZŠ s MŠ Tajovského ul.:

* k dispozícii je samostatná učebňa pre výtvarný odbor.

1. **Materiálno-technické vybavenie**

V rámci obnovy a údržby materiálno-technického zabezpečenia vyučovacieho procesu sme významným spôsobom doplnili a zmodernizovali zariadenie a vybavenie jednotlivých učební vrátane nákupu hudobných nástrojov a digitálnych zariadení. Z kapitálových a bežných výdavkov z prideleného rozpočtu ako aj z  z finančných prostriedkov Národného projektu „Podpora udržania zamestnanosti v ZUŠ“ sme investovali do týchto oblastí:

* Stavebné úpravy a rekonštrukcie:

- komplexná rekonštrukcia tanečnej sály v hlavnej budove – vybudovanie

šatní a sprchy, výmena podlahy, radiátorov, elektrického osvetlenia,

ozvučenia, vytvorenie úložného priestoru - vstavaná skriňa, boxy

- akustická úprava 5 učební hudobného odboru – odhlučnenie stien,

- výmena podlahových krytín (plávajúca podlaha) v 5 učebniach,

- stavebné úpravy v učebni výtvarného odboru - vytvorenie počítačovej

triedy a úprava skladovacích priestorov,

- revízia radiátorov, výmeny ventilov a niektorých telies, nátery

- maľovanie koncertnej sály a inštalácia nového osvetlenia,

- maľovanie učební výtvarného odboru, odstraňovanie starých drevených

radiátorových krytov,

- úprava archívu, vybavenie novými regálmi a registračnými pomôckami,

správa, uloženie a vyradenie písomností v spolupráci s Archív Tatry, s. r. o.

* Nákup digitálnej techniky:
* 5 ks notebookov,
* 4 ks taška na notebook,
* 3 ks pevné počítače DELL pre multimediálnu učebňu (výtvarný odbor)
* 3 ks počítačové monitory
* 4 ks PC myš
* 6 ks C- tech bezdrôtová myš
* 3 ks tlačiarne
* 1 ks laminovačka
* 1 ks Wifi klient PC/USB
* 4 ks mobilné telefóny (výmena zariadení pre administratívny úsek)
* 1 ks externá čítačka DVD, RW, USB
* 1 ks grafický tablet
* 1 ks projektor ECAR
* 1 ks externý pevný disk.
* Programové vybavenie a softvéry:
* 1 výukový program ALF SK 12 pre hudobnú náuku – prístup do databázy testov,
* 5 licencií – notačný program Sibelius pre hudobný odbor,
* 4 licencie na 1 rok – ESET NOD32 antivírový program pre výtvarný odbor,
* 30 licencií na 3 roky - ESET Protect - antivírový program
* 4 licencie na 1 rok - Adobe Photoshop pre výtvarný odbor
* MS OFFICE Standard pre školy
* aSc agenda na rok 2023.
* Nákup hudobných nástrojov a učebných pomôcok pre hudobný odbor:
* 1 ks akustická 8/7gitara Martinez,
* 1 ks elektrická 4 strunová basgitara a stojan,
* 3 ks pianína Petrof,
* 1 ks organ Viscount s príslušenstvom (lavica, konkávny pedál)
* 1 ks gombíkový akordeón Romance,
* bicie nástroje (2 ks činely, bongo, bubenícke paličky, stojany a držiaky)
* prenosné Roller piano 49 klávesové,
* hudobné valce – sada,
* magnetické tabule, hudobné hry,
* notová a odborná literatúra pre hudobný odbor.
* Učebné pomôcky a materiál pre výtvarný odbor:
* 15 ks maliarske stojany,
* 10 ks plexisklá,
* úložné systémy, boxy,
* náradie (dekopírovacia píla, dierovačka, rebrík a i.)
* spotrebný materiál pre žiakov v hodnote 2500,-€ (výkresy, pastelky, farby, hlina a i.),
* knihy a odborná literatúra.
* Učebné pomôcky a materiál pre tanečný odbor:
* 10 ks fitlopty,
* 10 ks kožené švihadlá,
* 10 ks gumové expandery,
* 5 ks balančné podložky,
* 15 ks úložné boxy na kostýmy a náradie,
* označovacie systémy a pomôcky (ruky, šípky, kužele, kruhy),
* kostýmy, doplnky a rekvizity k choreografiám,
* odborná literatúra – knihy.

* Interiérové vybavenie a nábytok:
* komplexná obnova 5 učební hudobného odboru,
* 8 ks šatňové lavice do tanečného odboru,
* 2 pohovky do učební hudobného odboru
* 1 ks vstavaná skriňa do koncertnej sály pre akordeónový orchester,
* 8 ks drevených stoličiek pre literárno-dramatický odbor,
* 5 ks kancelárske stoličky,
* 4 ks vešiakové steny,
* 4 ks zrkadlá do učební hudobného odboru,
* 13 ks kobercov do učební,
* 10 ks čistiacich rohoží,
* doplnky, spotrebný materiál.
* Ďalšie použitie finančných prostriedkov na:
* opravy a údržba hudobných nástrojov (ladenie klavírov, opravy nástrojov),
* opravy a údržba výpočtovej a kancelárskej techniky,
* úhrady nájmu, energií, poštových a telekomunikačných služieb,
* úhrady za školenia, semináre, pracovné cesty,
* tlač plagátov, propagácia školy, vydanie bulletinu k 70. výročiu založenia školy a záznamu z koncertu na CD nosičoch,
* poplatky bezp. a požiarny technik, pracovná zdravotná služba, odvoz odpadu,
* nákup kancelárskych potrieb a drobného materiálu na údržbu,
* čistiace a hygienické potreby a materiál na zabezpečenie opatrení pred šírením ochorenia COVID-19.

.

**11. OBLASTI, V KTORÝCH ŠKOLA DOSAHUJE DOBRÉ VÝSLEDKY A OBLASTI, V KTORÝCH MÁ ŠKOLA NEDOSTATKY**

Školský rok 2021/2022 bol opäť zasiahnutý pandémiou, aj keď už nie v takom výraznom rozsahu, ako v predchádzajúcich dvoch školských rokoch. Riadili sme sa pravidlami podľa Školského semafora vydaného Ministerstvom školstva, vedy, výskumu a športu SR, ktorý nastavil postupy pre riaditeľov škôl s ohľadom k aktuálnej epidemiologickej situácii v jednotlivých okresoch. Na základe toho sme od 08. novembra 2021 v skupinovom vyučovaní museli pristúpiť k dištančnému vzdelávaniu (individuálne vyučovanie pokračovalo prezenčnou formou), avšak po zhoršení situácie sme boli nútení aj z dôvodu vysokej chorobnosti v pedagogickom kolektíve vyučovať v období od 15. do 22. 11. 2021 iba dištančne vo všetkých odboroch. Od 22. 11. 2021 sa vyučovalo opäť prezenčnou formou v individuálnom vyučovaní a dištančnou formou v skupinovom vyučovaní. Úplné obnovenie prezenčného vyučovania nastalo od 10. 01. 2022, hoci ho ešte narušovala vysoká chorobnosť žiakov i zamestnancov školy. Prechod na dištančnú formu bol oproti minulým rokom jednoduchší už aj vďaka vytvorenému systému, získaným skúsenostiam a digitálnym zručnostiam pedagógov ako aj potrebnému materiálnemu a technickému zabezpečeniu.

**Oblasti, v ktorých škola dosiahla dobré výsledky**

Napriek všetkým ťažkostiam, ktoré so sebou prinieslo obdobie pandémie a s ňou súvisiace obmedzenia v riadnom chode školy, môžeme uplynulý školský rok hodnotiť pozitívne. Bol to rok, v ktorom sme si dôstojnými a reprezentatívnymi podujatiami pripomenuli 70. výročie založenia školy.

Podarilo sa nám:

* udržať si záujem žiakov o štúdium v ZUŠ a v individuálnom vyučovaní dokonca zvýšiť počet žiakov,
* úspešne pripraviť žiakov na ďalšie štúdium na umeleckých školách,
* úspešne pripraviť žiakov na celoslovenské i medzinárodné súťaže a na iné reprezentatívne podujatia,
* zvýšiť záujem žiakov o spoločné hranie v orchestroch a súboroch školy a zvýšiť ich interpretačnú kvalitu,
* pripraviť personálne, materiálne a priestorové podmienky pre vytvorenie multimediálneho odboru školy a v hudobnom odbore začať vyučovať predmet Hra na organe,
* zvýšiť záujem pedagógov o ďalšie vzdelávanie, rozširovanie kvalifikácie, odbornosti a aplikovať získané kompetencie v praxi,
* upevniť zručnosti pedagógov pri práci s digitálnymi technológiami a uplatniť ich vo väčšej miere vo vyučovacom procese,
* zorganizovať kvalitné školské podujatia: koncerty, výstavy, projekty a predstavenia pre verejnosť,
* posilniť riadiaci úsek vytvorením pracovnej pozície asistentky riaditeľky/referentky administratívneho úseku, čím nastalo zlepšenie v organizácii práce, v komunikácii, informovanosti pedagógov a rodičov, k zlepšeniu výberu poplatkov a k odľahčeniu vedúcich zamestnancov školy od administratívy,
* zveľadiť priestory a zlepšiť pracovné prostredie zamestnancov akustickou úpravou niektorých učební,
* významným spôsobom doplniť materiálno-technické zabezpečenie školy, najmä vybavenie novými hudobnými nástrojmi, digitálnou technikou, interiérovým zariadením, ktoré zlepšuje estetický dojem a atmosféru školy.

**Oblasti, v ktorých má škola nedostatky:**

Slabé stránky školy a problematické oblasti sú:

* začínajúca tendencia nedostatku kvalifikovaných pedagógov, ich pracovné vyťaženie, tendencia pracovať na viacerých školách na skrátené pracovné úväzky a s tým súvisiace zvýšené nároky na organizáciu ich práce, ale aj práce školy a plánovanie školských podujatí.
* Čoraz vyššie využívanie digitálnych technológií vo vyučovacom procese si vyžaduje zvýšenú starostlivosť a nároky na prevádzku a údržbu IKT zariadení a tiež odbornú pomoc a poradenstvo v tejto oblasti. Zákon o pedagogických zamestnancoch umožňuje vytvoriť aj v ZUŠ pracovnú pozíciu školského digitálneho koordinátora, ktorá by bola využiteľná a vítaná v kombinácii s pozíciou správcu IKT sietí.
* Vzrastajúci záujem o individuálne vyučovanie v hudobnom odbore je síce pozitívny, ale súčasne si vyžaduje viac priestorov, teda učební s adekvátnym vybavením a dostatočnou zvukovou izoláciou, ktorých je už teraz nedostatok.
* V súvislosti s vojnou na Ukrajine sme boli nútení uvoľniť 1 miestnosť v pivničných priestoroch budovy Domu kultúry, ktorú sme dovtedy využívali ako depozitný sklad, a to bez poskytnutia náhradného skladovacieho priestoru, čo pociťujeme ako obmedzenie.
* Nie na všetkých elokovaných pracoviskách sa podarilo pre vyučovanie vytvoriť podmienky porovnateľné s hlavným pracoviskom. Najmä pedagógovia a žiaci vo výtvarnom odbore pociťujú diskomfort kvôli veľkosti tried (Life Academy), kde nemôžu ani naplniť kapacitu skupiny. Na elokovaných pracoviskách v ZŠ s MŠ na Tajvského ulici a ZŠ s MŠ V. A. Scherfela vo Veľkej je problémom to, že triedy, kde sa vyučuje výtvarný odbor sú zdieľané, preto tam aj s ohľadom na údržbu nie je možné pracovať so všetkými technikami tak, ako v ateliéroch ZUŠ a uskladniť si potrebný materiál, prípadne vytvorené práce.

**12. SPOLUPRÁCA ŠKOLY S RODIČMI A VEREJNOSŤOU**

**a) Spolupráca s Občianskym združením Umenie ako dar**

V školskom roku 2021/2022 pracovala rada OZ Umenie ako dar v tomto zložení:

* Ing. Martin Rečičár – predseda
* Ing. Martin Mašlej - podpredseda
* Martina Dominiková – zapisovateľka
* Mária Hujsiová – hospodárka
* Aneta Hrebeňárová – členka
* Mgr. Vladimír Tobis - člen
* Mgr. Eva Oravcová – členka
* MUDr. Janka Globinovská, - členka

Revízna komisia:

* Martina Martinková
* JUDr. Natália Hudáková
* Ján Michalko

Občianske združenie v hodnotenom školskom roku podporilo:

* účasť žiakov na súťažiach (štartovné) a na mimoškolských sústredeniach,
* nákup materiálu a pomôcok pre výtvarný odbor a ostatné odbory školy,
* aktivity spojené s ukončením štúdia absolventov (bulletin, knižné poukážky a kvety),
* prispelo na usporiadanie osláv 70. výročia školy,
* svojou činnosťou sa podieľalo na skvalitňovaní výchovno-vzdelávacieho procesu a prispelo k prepojeniu školy a rodiny aktívnou účasťou rodičov a detí na spoločných aktivitách.

**b) Spolupráca s inými inštitúciami**

Partnermi školy pri zabezpečovaní úloh v uplynulom školskom roku boli najmä tieto

subjekty:

* Mesto Poprad – zriaďovateľ školy, s ktorým škola spolupracuje pri riešení finančného, materiálno-technického, priestorového a organizačného zabezpečenia a v oblasti metodického a odborného riadenia,
* Mesto Poprad – oddelenie kultúry - kooperácia pri organizácii kultúrnych podujatí,
* Asociácia základných umeleckých škôl Slovenskej republiky,- profesijné združenie zabezpečujúce informovanosť a jednotnú stratégiu pri presadzovaní záujmov, odborných a legislatívnych otázok základných umeleckých škôl – zastúpenie riaditeľky školy v predsedníctve AZUŠ za Prešovský kraj,
* Kultúrne a vzdelávacie inštitúcie - Tatranská galéria, Podtatranské múzeum, Podtatranská knižnica, Podtatranské osvetové stredisko, Slovenský zväz tanečného športu a i.,
* materské, základné a stredné školy v meste Poprad a okolí stredné a vysoké školy s umeleckým zameraním – spolupráca pri príprave žiakov na talentové skúšky, spolupráca v metodickej oblasti a vzdelávacej činnosti učiteľov,
* MPC a ďalšie vzdelávacie organizácie zabezpečujúce profesijný rozvoj pedagogických zamestnancov,
* partnerské školy,
* osobnosti umenia, kultúry, hudobní skladatelia a interpreti, výtvarní umelci, taneční pedagógovia a umelci,
* médiá – propagácia činnosti školy.

**ZÁVER**

Správa bola spracovaná v zmysle Vyhlášky č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Podkladmi pre správu boli správy predsedov predmetových komisií a vedúcich umeleckých súborov školy, písomné podklady pedagogických zamestnancov – hodnotiace hárky ku klasifikácii za každý štvrťrok školského roka, evidencia podujatí podľa mesačných plánov aktivít a správa ekonómky školy o hospodárení.

Správa bola prerokovaná na zasadnutí pedagogickej rady dňa 04. 10. 2022 a predložená na vyjadrenie rade školy elektronicky k 15. 10. 2022 a schválená na predloženie zriaďovateľovi prezenčne na jej zasadnutí dňa 18. 10. 2022.

Mgr. Katarína Kočišová, DiS. art.

riaditeľka školy